Ψητά κεφτεδάκια κοτόπουλου με κολοκυθάκια και γιαουρτοσάλτσα
Ανάλαφρα και ζουμερά ψητά κεφτεδάκια κοτόπουλου με τρυφερά κολοκυθάκια και δροσερή γιαουρτοσάλτσα. Απίθανα!
600 γρ. κιμάς από μπούτι κοτόπουλου, κρύος από το ψυγείο, 1 φλιτζ. τσαγιού φρέσκο κρεμμυδάκι, ψιλοκομμένο, 200 γρ. κολοκύθι τριμμένο, ελαφρά αλατισμένο και καλά στραγγισμένο, 2 αυγά, 1/2 φλιτζ. τσαγιού φρέσκος δυόσμος, ψιλοκομμένος, 150 γρ. ψωμί χωριάτικο, μπαγιάτικο, μουλιασμένο σε νερό και καλά στραγγισμένο, 1 κουτ. σούπας ούζο, 4 κουτ. σούπας ελαιόλαδο + επιπλέον για το ταψί και τα κεφτεδάκια, 1 κουτ. σούπας αλάτι, φρεσκοτριμμένο μαύρο πιπέρι, 250 γρ. γιαούρτι αγελάδας, στραγγιστό, 1 μέτριο καρότο, τριμμένο, 15 ml μέλι, 15 ml χυμός λεμόνι, 2 κουτ. σούπας φρέσκος δυόσμος, χοντροκομμένος, αλάτι, φρεσκοτριμμένο πιπέρι
Για να φτιάξουμε κεφτεδάκια κοτόπουλου με κολοκυθάκια και γιαουρτοσάλτσα, η διαδικασία έιναι η εξής: σε ένα τηγάνι ζεσταίνουμε τις 4 κουταλιές της σούπας ελαιόλαδο σε δυνατή φωτιά και σοτάρουμε το φρέσκο κρεμμυδάκι για 3-4 λεπτά μέχρι να μαραθεί.Αφήνουμε να κρυώσει.Προθερμαίνουμε τον φούρνο στους 220°C.Σε ένα μπολ ρίχνουμε όλα τα υλικά για τα κεφτεδάκια και ζυμώνουμε μέχρι να ομογενοποιηθούν τα υλικά.Λαδώνουμε ένα ταψί, πλάθουμε 25 - 30 κεφτεδάκια στρογγυλά και τα πατάμε ελαφρώς για να γίνουν σαν δισκάκια.Τα λαδώνουμε καλά και ψήνουμε στον φούρνο για 6-7 λεπτά.Τα γυρνάμε από την άλλη πλευρά και ψήνουμε για ακόμα 4-5 λεπτά.Σε ένα μπολ ανακατεύουμε όλα τα υλικά για τη σάλτσα.Σερβίρουμε τα κεφτεδάκια ζεστά με τη γιαουρτοσάλτσα σε μπολάκι.
Γιαούρτι,Κιμάς κοτόπουλου,Κολοκυθάκια